Държавен вестник, бр. 108, 2024 г., стр. 5

БРОЙ  108	
Д Ъ Р Ж А В Е Н  В Е С Т Н И К 	
СТР.  5  
1. В ал. 1:
а) създава се нова т. 1:
„1. ежедневна проверка за наличие на симп­
томи на заразно заболяване при приема на 
децата; при наличие на дете със симптом/и на 
заразно заболяване то не се допуска в детската 
градина; по изключение се допуска прием на 
дете с клинични симптоми, за което в елек­
тронния му здравен запис в НЗИС е налична 
информация за липса на заразно заболяване, 
създадена въз основа на медицински преглед 
от общопрактикуващия лекар или друг лекар;“
б) досегашните т. 1 и 2 стават съответно 
т. 2 и 3;
в) досегашната т. 3 става т. 4 и се изменя 
така:
„4. обработване на спалното бельо при 
спазване изискванията на Наредба № 12 от 
2018 г. за здравните изисквания към общест­
вените перални (ДВ, бр. 98 от 2018 г.);“
г) досегашните т. 4, 5 и 6 стават съответно 
т. 5, 6 и 7;
д) досегашната т. 7 става т. 8 и в нея ду­
мата „хранене“ се заменя с „приготвяне и 
съхранение на храна, трапезната посуда и 
индивидуалните чаши за пиене на вода“;
е) досегашните т. 8 и 9 стават съответно 
т. 9 и 10.
2. Създава се нова ал. 2:
„(2) Достъп до информацията по ал. 1, т. 1 
имат медицинските специалисти от здравни­
те кабинети в детските градини. Достъпът 
им се осигурява посредством ресурсите на 
Националната електронна информационна 
система за предучилищното и училищното 
образование.“
3. Досегашната ал. 2 става ал. 3.
Преходни и заключителни разпоредби
§ 5. Параграф 1 влиза в сила от 1 септем­
ври 2025 г.
§ 6. (1) До влизането в сила на § 1 приемът 
на деца в детските градини се извършва при 
възможност целогодишно, като преди първо­
то посещение на детето в детската градина 
родителите представят:
1. здравно-профилактична карта, попълне­
на от общопрактикуващия лекар или от друг 
лекар специалист;
2. еднократен отрицателен резултат от 
изследване за патогенни чревни бактерии и 
чревни паразити, извършено не по-рано от 
15 дни преди първото посещение на детето в 
детската градина;
3. информация за поставените задължи­
телни и препоръчителни имунизации и ре­
имунизации за възрастта съгласно Наредба 
№ 15 от 2005 г. за имунизациите в Република 
България по дата на поставяне, поредност 
на приема и търговското наименование на 
приложената ваксина;
4. при деца с поставени задължителни 
имунизации и/или реимунизации в друга 
възраст – информация от общопрактикуващия 
лекар или от друг лекар по чл. 15, ал. 2 от 
Наредба № 15 от 2005 г. за имунизациите в 
Република България за причината за това и 
заключение, че детето е с редовен имуниза­
ционен статус съгласно разпоредбите на чл. 18 
от Наредба № 15 от 2005 г. за имунизациите 
в Република България;
5. при деца, отложени от задължителни иму­
низации и/или реимунизации поради наличие 
на медицински противопоказания – копие от 
решение от областна специализирана комисия 
по чл. 20, ал. 3 от Наредба № 15 от 2005 г. за 
имунизациите в Република България с посочен 
срок за отлагане.
(2) При отсъствие на детето от детската 
градина за повече от 1 месец по епидемични 
показания се представя еднократен отрица­
телен резултат от изследване за патогенни 
чревни бактерии, а при отсъствие за повече 
от 2 месеца – еднократен отрицателен резултат 
за чревни паразити съгласно Наредба № 5 от 
2006 г. за диагностиката, профилактиката и 
контрола на местните паразитози.
Министър:
Галя Кондева
8141
МИНИСТЕРСТВО
НА РЕГИОНАЛНОТО РАЗВИТИЕ
И БЛАГОУСТРОЙСТВОТО
НАРЕДБА № РД-02-20-4
от 12 декември 2024 г. 
за условията, реда и правилата за постигане 
на оперативна съвместимост на електронни 
системи за пътно таксуване
Г л а в а  п ъ р в а
ОБЩИ РАЗПОРЕДБИ
Чл. 1. С тази наредба се определят:
1. процедурите за оценяване на съответ­
ствието спрямо спецификациите и годността 
за ползване на съставните елементи на опе­
ративната съвместимост;
2. условията и редът за извършване на оце­
няване на съответствието спрямо специфика­
циите и годността за ползване на съставните 
елементи на оперативната съвместимост;
3. необходимите документи за удостове­
ряване на съответствието с изискванията за 
постигане на оперативна съвместимост;
4. условията и редът за получаване на 
разрешение за оценяване на съответствието, 
както и допълнителните специфични критерии 
към лицата, които оценяват съответствието, и 
задълженията им по процедурите за оценяване 
на съответствието;
5. други изисквания, свързани с постигане 
на оперативната съвместимост.